section_heading: Karakteristike
paragraph_text: Letjelica Cassini je 2004. snimila rub A-prstena i otkrila "nabore" koji ukazuju na gravitacijski utjecaj Atlasa na prsten. Na osnovu izobličenja ruba pukotine izračunata je masa i satelita. Iz mase i već poznatih dimenzija izračunato je da je gustoća satelita tek oko 0,5 g/cm3, dvostruko manje od vode, pa se vjeruje da ovaj satelit, kao i susjedni Pan, nije čvrsto tijelo, već nakupina krhotina.